Әбйәлилдең Рыҫҡужа, Исхаҡ, Ишкилде, Һәйетҡол һ. б. ауылдарында бына тигән кейеҙ баҫыусылар йәшәй. Үҙҙәренең эштәренән иҫ китмәле оҫталыҡ һәм халыҡсанлыҡ өлгөһө булған күргәҙмәләр төҙөп ҡуя ала улар. Ошондай тарихи һәм ижади хазиналар менән танышыу йәш рәссамдар өсөн ғәжәйеп тормош һәм хеҙмәт һабағына әйләнә. Буранғол Кейеҙ үҙәгендә эшләүсе оҫталар: Рәсилә Вәлиева, Гүзәл Фәтҡуллина, Минзәлә Хәйруллина, Гөлзифа Абдрахманова, Мөслимә Мәсәлимова, Зөлфирә Мәхийәнова, Филүрә Моратшина, Нәсимә Фәхретдинова, Бәширә Усманова, Айгөл Баязитова, Рәйлә Камалова, Мәүлиҙә Хисмәтуллина.